Tomannsbolig brenner ned til grunnen
To boliger står i full fyr i Jongskollen i Bærum. Boligene er seperate, men henger sammen. Flere naboboliger er evakuert i påvente av at brannvesenet skal få kontroll over brannen, som har spredt seg til omkringliggende trær. - Brannmannskapene gir opp å redde bygget. De lar den derfor brenne kontrollert ned til grunnen, sier operasjonsleder Per Ivar Iversen i Asker og Bærum politidistrikt til VG. Iversen opplyser at én person er sendt til legevakten med lettere brann- og røykskader. De resterende beboerne er uskadd, ifølge operasjonslederen. Politi og brannvesen ber folk i området om å holde dører og vinduer lukket på grunn av mye røyk, melder Budstikka.
Én person skadet i boligbrann i Bærum.